Svrab
Dobrý!dlho sa nemôžeme  zbaviť svrabu natierali sme sa už osem krát s infectoscabom,všetko perieme,čistíme ,naparujeme,zehlime a nič nepomáha,neviem či nám na infekčnom by nepomohli lepšie ,prosím poraďte .dakujem
Dobrý deň
Ďakujeme za Vašu otázku
Svrab je veľmi nákazlivé ochorenie. Šíri sa hlavne v kolektívoch. Pôvodcom svrabu je zákožka svrabová (Sarcoptes scabiei). Hlavným príznakom svrabu je svrbenie kože.  Zákožka si vyberá miesta s tenkou, jemnou a mäkkou kožou. Dôležitou súčasťou liečby je dôsledné dodržanie hygienických opatrení. Oblečenie, uteráky a posteľnú bielizeň je nutné vyprať na 60 °C, prežehliť a najmenej 3 dni nepoužívať, obuv nenosiť cca 5 dní. Na ošetrenie posteľnej bielizne (matrace, vankúše, prikrývky, periny), sedacích súprav, autosedačiek alebo iných textílií a povrchov, ktoré sa nedajú vložiť do práčky (napr. niektoré odevy a tkaniny, topánky, prilby) je vhodné použitie spreja
ENVIROSCAB
. Nesmie sa však používať na pokožku. Enviroscab so 100% úspešnosťou zlikviduje svrab za 8 hodín. Je vhodné ho použiť ako doplnok k liečbe svrabu a pri výskyte parazitov v domácnosti. Po zaschnutí nefarbí, nemastí a je bez zápachu. Predmety ošetrené Enviroscabom sú opätovne použiteľné 6 hodín po ošetrení. Pred použitím je potrebné prečítať si príbalový leták.
Klinické príznaky svrabu môžu pretrvávať aj niekoľko týždňov po ukončení liečby, napriek tomu, že všetky zákožky boli zlikvidované. Odporúčam pokožku ošetrovať telovým mliekom
CODEXIAL
alebo balzamom
AVENE XeraCalm
, ktorý pomáha zmierniť pocity svrbenia a podráždenia. Prispieva tiež k rýchlejšej regenerácii kože po svrabovom napadnutí.
v prípade opakovaného výskytu svrabu, je potrebné opätovne kontaktovať lekára. Lekár na základe vyšetrenia určí ďalší postup liečby.
Prajem pekný zvyšok dňa
S pozdravom, PharmDr. Lucia Kubáňová